Document ID: 31994R3103

KOMISSION ASETUS (EY) N:o 3103/94,
annettu 19 päivänä joulukuuta 1994,
kuivattuja viinirypäleitä koskevista erityisistä toimenpiteistä annetun neuvoston asetuksen (EY) N:o 399/94 soveltamista koskevista yksityiskohtaisista säännöistä annetun asetuksen (EY) N:o 1905/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kuivattuja viinirypäleitä koskevista erityisistä toimenpiteistä 21 päivänä helmikuuta 1994 annetun neuvoston asetuksen (EY) N:o 399/94(1) ja erityisesti sen 4 artiklan
sekä katsoo, että
komission asetuksen (EY) N:o 1905/94(2) 8 artiklan 2 kohdassa vahvistetaan määräaika, jossa erityisille toimenpiteille myönnettävää yhteisön rahoitusta koskevat hakemukset on jätettävä toimivaltaiselle toimielimelle; nykyisin tätä määräaikaa näyttää olevan mahdotonta noudattaa hakemusten laatimiseen tarvittavan ajan huomioon ottaen; näin ollen hakemusten tekemiselle asetettu määräaika ja päivä, jona hakemukset on toimitettava komissiolle, olisi siirrettävä kaksi kuukautta myöhäisemmiksi, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1905/94 seuraavasti.
1. Korvataan 8 artiklan 2 kohdassa oleva päivämäärä "31 päivänä joulukuuta 1994" päivämäärällä "28 päivänä helmikuuta 1995".
2. Korvataan 9 artiklan 1 kohdassa oleva päivämäärä "31 päivänä tammikuuta 1995" päivämäärällä "31 päivänä maaliskuuta 1995".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 17
3
9
12
15